**CONTRATO DE PATROCINIO ENTRE O CONCELLO DE VILAGARCIA DE AROUSA E D. RAMIRO CARREGAL REY** **PARA A VI EDICIÓN DO FESTIVAL INTERNACIONAL DE MÚSICA clasclás**

Na Casa do Concello de Vilagarcía de Arousa a vinte catro de abril de dous mil vinte e tres

**REUNIDOS**

**DUNHA PARTE**: D. Alberto Varela Paz, Alcalde Presidente do Concello de Vilagarcía de Arousa, en virtude das facultades representativas que lle atribue o artigo 21.1.b) da lei 7/1985 do 2 de abril, Reguladora das Bases de Réxime Local

**DOUTRA PARTE**: D. Ramiro Carregal Rey con DNI 35325453 Y, en representación propia

**EXPOÑEN**

1. Que entre as competencias propias dos concellos atópanse a promoción da cultura e os equipamentos culturais, artigo 25.2.m da Lei 7/1985, do 2 de abril reguladora das Bases do Réxime Local, realizando diversas actuacións no ámbito da música clásica, así coma desenvolvendo unha labor de continuidade no campo da promoción e difusión da educación musical.
2. Que o Concello de Vilagarcía de Arousa, a través do Conservatorio Profesional de Música, ten organizado a VI edición do Festival Internacional de Música clasclás, que terá lugar neste municipio entre o 26 de xuño e o 1 de xullo de 2023, baixo a dirección artística do Trío Guarneri de Praga.
3. Que o proxecto do Festival clasclás contempla estender a colaboración no desenvolvemento deste evento a outras empresas, organismos ou persoas físicas.
4. Que **D. Ramiro Carregal Rey** considera convinte colaborar economicamente patrocinando o desenvolvemento do Festival, como ven facendo xa desde o inicio da andadura do clasclás, formalizando esta colaboración a través do presente contrato de patrocinio, que se rexerá polas seguintes

**CLÁUSULAS**

**Primeira.-** O obxecto do presente é colaborar no patrocinio da VI edición do Festival Internacional de Música clasclás 2023, destinándose á súa colaboración, entre outros aspectos, ao aluguer dos pianos de cola precisos para o correcto desenvolvemento do Festival.

**Segunda.-** O Concello de Vilagarcía de Arousa respectará escrupulosamente o desexo do Sr. Carregal Rey con respecto á difusión e publicidade da súa colaboración, comprometéndose a realizar as accións publicitarias que desexe.

**Terceira.-** A duración dos efectos deste contrato de patrocinio estenderase dende a data da súa sinatura ata a finalización da VI edición Festival Internacional de Música clasclás 2023.

**Cuarta.- D. Ramiro Carregal Rey** comprométese a realizar unha colaboración económica mediante transferencia bancaria polo importe de **6.000,00 €** á conta bancariaque o Concello de Vilagarcía de Arousa ten na entidade ABANCA **ES88 2080 0522 9031 1000 0019**, indicando no Concepto **“Colaboración mediante patrocinio Fest. Mus. Clasclas 2023”**

**Quinta.-** A cantidade percibida polo Concello no marco do presente convenio, de conformidade co disposto nos Artigos nº 16 e nº 25 da *Lei 49/2002, do 23 de decembro, de réxime fiscal das entidades sen fins de lucro e dos incentivos fiscais ao mecenazgo* (BOE do 24 de decembro), non ten a consideración de prestación de servizos á efectos do Imposto sobre o Valor Engadido (IVE).

**Sexta.-** No caso de que o Concello de Vilagarcía de Arousa incumpra os compromisos adquiridos no presente contrato, **D. Ramiro Carregal Rey** poderá solicitar a rescisión do mesmo e o reintegro da cantidade aboada, no seu caso.

Conforme coas cláusulas contidas no presente contrato, os comparecentes asinan o mesmo por duplicado en Vilagarcía de Arousa a vente e catro de abril de dous mil vinte e tres

O Alcalde – Presidente En representación propia

Alberto Varela Paz Ramiro Carregal Rey